CELEX: 62014CN0099
Language: fi
Date: 2014-02-28 00:00:00
Title: Asia C-99/14 P: Valitus, jonka Federación Nacional de Empresarios de Minas de Carbón (Carbunión) on tehnyt 28.2.2014 unionin yleisen tuomioistuimen (toinen jaosto) asiassa T-176/11, Federación Nacional de Empresarios de Minas de Carbón (Carbunión) v. Euroopan unionin neuvosto, 10.12.2013 antamasta määräyksestä

14.4.2014   
            
            
               FI
            
            
               Euroopan unionin virallinen lehti
            
            
               C 112/25
            
         Valitus, jonka Federación Nacional de Empresarios de Minas de Carbón (Carbunión) on tehnyt 28.2.2014 unionin yleisen tuomioistuimen (toinen jaosto) asiassa T-176/11, Federación Nacional de Empresarios de Minas de Carbón (Carbunión) v. Euroopan unionin neuvosto, 10.12.2013 antamasta määräyksestä
   (Asia C-99/14 P)
   2014/C 112/31
   Oikeudenkäyntikieli: englanti
   
      Asianosaiset
   
   
      Valittaja: Federación Nacional de Empresarios de Minas de Carbón (Carbunión) (edustajat: solicitor K. Desai ja abogada S. Cisnal de Ugarte)
   
      Muut osapuolet: Euroopan unionin neuvosto ja Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               katsoo valituksen perustelluksi ja ottaa sen tutkittavaksi
            
         
               —
            
            
               kumoaa unionin yleisen tuomioistuimen asiassa T-176/11, Carbúnion v. neuvosto, 10.12.2013 antaman määräyksen ja kilpailukyvyttömien hiilikaivosten sulkemisen helpottamiseksi annetusta valtiontuesta 10.12.2010 tehdyn päätöksen 2010/787 (1) (jäljempänä päätös) 3 artiklan 1 kohdan a, b ja f alakohdan ja 3 artiklan 3 kohdan (jäljempänä riidanalaiset säännökset) ja ratkaisee asian lopullisesti ja
            
         
               —
            
            
               velvoittaa neuvoston korvaamaan valittajan oikeudenkäyntikulut kummassakin oikeusasteessa.
            
         
      Oikeudelliset perusteet ja pääasialliset perustelut
   
   Valittaja vetoaa viiteen perusteeseen valituksensa tueksi.
   
               —
            
            
               Valittaja väittää ensiksi, että unionin yleinen tuomioistuin laiminlöi velvollisuuttaan esittää asianmukaiset perustelut Euroopan unionin tuomioistuimen perussäännön 36 artiklan mukaisesti, kun se katsoi, etteivät riidanalaiset säännökset ole erotettavista päätöksen muusta osasta
            
         
               —
            
            
               Valittaja väittää toiseksi, että unionin yleinen tuomioistuin teki oikeudellisen virheen, kun se katsoi, ettei päätöksen 7 artiklalla olisi mitään merkitystä ilman riidanalaisia säännöksiä
            
         
               —
            
            
               Unionin yleinen tuomioistuin teki kolmanneksi oikeudellisen virheen päätöksen 3 artiklan 1 kohdan a alakohdan tulkinnassaan, kun se ei katsonut, että siinä oleva määräaika määrittää päätöksen erityisen ajallisen soveltamisalan
            
         
               —
            
            
               Unionin yleinen tuomioistuin teki neljänneksi oikeudellisen virheen päätöksen 3 artiklan 1 kohdan f alakohdan edellytysten tulkinnassaan katsomalla, että kyseessä on soveltuvuusedellytys eikä sulkemistuen myöntämistapa
            
         
               —
            
            
               Unionin yleinen tuomioistuin teki viidenneksi oikeudellisen virheen, kun se katsoi, että riidanalaisten säännösten erotettavuus muuttaisi päätöksen henkeä ja sisältöä.
            
         
      (1)  EUVL L 336, s. 24